ประกาศกรมการค้าต่างประเทศประกาศกรมการค้าต่างประเทศเรื่องผลการไต่สวนการทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนพ.ศ. ๒๕๔๖[๑] ด้วยคณะกรรมการพิจารณาการทุ่มตลาดและการอุดหนุนภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ได้มีคำวินิจฉัยขั้นต้นกำหนดมาตรการชั่วคราวตอบโต้การทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีนตามประกาศคณะกรรมการพิจารณาการทุ่มตลาดและการอุดหนุน เรื่องการตอบโต้การทุ่มตลาดสินค้ากรดซิทริก ที่มีแห่งกำเนิดจากสาธารณรัฐประชาชนจีน พ.ศ. ๒๕๔๖กรมการค้าต่างประเทศจึงได้ออกประกาศเรื่อง ผลการไต่สวนการทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีน พ.ศ.๒๕๔๖ ซึ่งออกตามความในข้อ ๑ของกฎกระทรวง ฉบับที่ ๔ (พ.ศ. ๒๕๔๓)แห่งพระราชบัญญัติการตอบโต้การทุ่มตลาดและการอุดหนุน ซึ่งสินค้าจากต่างประเทศ พ.ศ.๒๕๔๒เพื่อประกาศรายละเอียดข้อเท็จจริงและข้อกฎหมายอันเป็นสาระสำคัญที่ใช้เป็นพื้นฐานในการพิจารณาผลการไต่สวนดังนี้๑.การเปิดการไต่สวนเมื่อวันที่๑๔ มีนาคม พ.ศ. ๒๕๔๖กรมการค้าต่างประเทศได้ออกประกาศเปิดการไต่สวนการทุ่มตลาดสินค้ากรดซิทริกที่มีแหล่งกำเนิดจากสาธารณรัฐประชาชนจีน ตามคำขอของ บริษัท ไทยซิตริก แอซิด จำกัดและบริษัท เอเชียซีทริค จำกัด ในฐานะอุตสาหกรรมภายในผู้ผลิตสินค้ากรดซิทริก ทั้งนี้เป็นไปตามมติคณะกรรมการพิจารณาการทุ่มตลาดและการอุดหนุน เมื่อวันที่ ๑๐ มีนาคมพ.ศ. ๒๕๔๖ และกรมการค้าต่างประเทศได้ดำเนินการไต่สวนการทุ่มตลาดและความเสียหายตามหลักเกณฑ์ภายใต้พระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ และสรุปผลการไต่สวนให้คณะกรรมการพิจารณาวินิจฉัยขั้นต้นเมื่อวันที่ ๕กันยายน พ.ศ. ๒๕๔๖๒.สินค้าทุ่มตลาดสินค้ากรดซิทริก(กรดมะนาว) พิกัดอัตราศุลกากรประเภทที่ ๒๙๑๘๑๔๐๐๐๘ อยู่ภายใต้มาตรฐานอุตสาหกรรม BP ๑๙๙๓(อังกฤษ) และ USP ๒๓ (สหรัฐอเมริกา)ที่มีแหล่งกำเนิดจากสาธารณรัฐประชาชนจีน๓.ผู้มีส่วนได้เสีย๓.๑ผู้ผลิตหรือผู้ส่งออกในสาธารณรัฐประชาชนจีน ได้แก่(๑)RZBC CO., LTD.(๒)SHANGDONG NINGMENG BIOCHEMISTRY CO., LTD.(๓)รายอื่น นอกจาก (๑) และ (๒)๓.๒ผู้นำเข้าในไทย ได้แก่(๑)บริษัท เคมมิน จำกัด(๒)บริษัท ไทยฟูดแอนด์เคมิคอล จำกัด(๓)รายอื่น นอกจาก (๑) และ (๒)๓.๓อุตสาหกรรมภายในที่ผลิตสินค้ากรดซิทริกทั้งหมด ในฐานะผู้ผลิตสินค้าชนิดเดียวกันภายในประเทศได้แก่ บริษัท ไทยซิตริก แอซิด จำกัด และ บริษัท เอเชียซีทริค จำกัด๓.๔รัฐบาลของสาธารณรัฐประชาชนจีน ในฐานะรัฐบาลของประเทศผู้ส่งออกสินค้าที่ถูกพิจารณา๔.ผลการพิจารณาการทุ่มตลาดในการคำนวณส่วนเหลื่อมการทุ่มตลาดสำหรับผู้ให้ความร่วมมือจะพิจารณาข้อมูลตามแบบสอบถามที่ได้รับจากแต่ละรายโดยระยะเวลาของข้อมูลที่ใช้ในการไต่สวนการทุ่มตลาด คือ วันที่ ๑ มกราคม ๓๑ธันวาคม ๒๕๔๕ สำหรับผู้ไม่ให้ความร่วมมือหรือผู้ผลิตรายอื่น ๆจะพิจารณาโดยใช้ข้อมูลข้อเท็จจริงเท่าที่มีอยู่ (Best Information Available: BIA)ซึ่งเป็นไปตามหลักเกณฑ์มาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒และข้อ ๖.๘ ตามความตกลงว่าด้วยการปฏิบัติตามข้อ VIของความตกลงทั่วไปว่าด้วยภาษีศุลกากรและการค้า ๑๙๙๔ โดยสรุปผลการพิจารณาการทุ่มตลาดของสาธารณรัฐประชาชนจีนดังนี้๔.๑RZBC CO., LTD. และ SHANGDONG NINGMENG BIOCHEMISTRY CO., LTD.จากการพิจารณาข้อมูลตามแบบสอบถามพบว่าข้อมูลในแบบสอบถามไม่น่าเชื่อถือเนื่องจากข้อมูลที่สำคัญที่ใช้ในการพิจารณาไม่สอดคล้องกับงบการเงินตามที่บริษัททั้งสองแจ้งดังนั้น จึงพิจารณาไม่รับข้อมูลตามแบบสอบถามที่บริษัทแจ้งทั้งหมดและใช้ข้อมูลข้อเท็จจริงเท่าที่มีอยู่(Best Information Available: BIA) ซึ่งเป็นไปตามหลักเกณฑ์ตามมาตรา ๒๗ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศ พ.ศ. ๒๕๔๒ดังนี้(๑)มูลค่าปกติคำนวณโดยใช้มูลค่าปกติจากคำขอของอุตสาหกรรมภายใน(๒)ราคาส่งออกคำนวณโดยใช้ราคานำเข้าเฉลี่ยปี๒๕๔๕ จากข้อมูลของผู้นำเข้า หักค่าใช้จ่ายต่าง ๆ จากคำขอของอุตสาหกรรมภายใน(๓)ส่วนเหลื่อมการทุ่มตลาดคำนวณตามหลักเกณฑ์ตามมาตรา๑๘ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยเปรียบเทียบระหว่างมูลค่าปกติตาม (๑) และราคาส่งออกตาม (๒)ซึ่งเป็นราคา ณ ระดับการค้าเดียวกันคือ ณ หน้าโรงงานและในช่วงระยะเวลาเดียวกันคือช่วงระยะเวลาการไต่สวน ปรากฏส่วนเหลื่อมการทุ่มตลาดในอัตราร้อยละ ๓๘.๐๖ ของราคาซี.ไอ.เอฟ.๔.๒รายอื่นได้ใช้ข้อมูลข้อเท็จจริงเท่าที่มีอยู่ในการพิจารณาตามหลักเกณฑ์ตามมาตรา๒๗ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ ซึ่งกรณีนี้ถือว่าระดับการให้ความร่วมมือของประเทศมีน้อยจึงพิจารณาส่วนเหลื่อมการทุ่มตลาดเท่ากับอัตราส่วนเหลื่อมการทุ่มตลาดจากคำขอของอุตสาหกรรมภายในคืออัตราร้อยละ ๔๕.๘๔ ของราคา ซี.ไอ.เอฟ.๕.ผลการพิจารณาความเสียหายคณะกรรมการได้วินิจฉัยความเสียหายเบื้องต้นตามหลักเกณฑ์ที่กำหนดในมาตรา๑๙ มาตรา ๒๐ และมาตรา ๒๑ ของพระราชบัญญัติการตอบโต้การทุ่มตลาดและการอุดหนุนซึ่งสินค้าจากต่างประเทศพ.ศ. ๒๕๔๒ โดยพิจารณาข้อมูลตามคำขอของอุตสาหกรรมภายในในช่วงระยะเวลาไต่สวนการทุ่มตลาด คือ วันที่ ๑ มกราคม ๓๑ ธันวาคม ๒๕๔๕และช่วงระยะเวลา ๓ ปีย้อนหลัง คือ ปี ๒๕๔๒ ๒๕๔๔ และพิจารณาจากข้อมูลและสถานะของบริษัทที่ทำการผลิตสินค้าชนิดเดียวกันในช่วงระยะเวลาไต่สวนการทุ่มตลาดซึ่งให้ความร่วมมือตอบแบบสอบถาม รวม ๒ ราย ได้แก่๑.บริษัท ไทยซิตริก แอซิด จำกัด๒.บริษัท เอเชียซีทริค จำกัดการพิจารณาความเสียหายเบื้องต้นปรากฏว่ามีความเสียหายอย่างสำคัญที่เกิดแก่อุตสาหกรรมภายในตามมาตรา๑๙ (๑) ดังนี้๕.๑ปริมาณของสินค้าทุ่มตลาดและผลของการทุ่มตลาดที่มีต่อราคาของสินค้าชนิดเดียวกันในตลาดภายในประเทศ๕.๑.๑ปริมาณการนำเข้าสินค้าทุ่มตลาดปริมาณการนำเข้าสินค้าทุ่มตลาดจากสาธารณรัฐประชาชนจีนมีปริมาณเพิ่มขึ้นโดยตลอด จาก ๒,๖๒๘ ตัน ในปี ๒๕๔๒ เป็น ๔,๗๔๘ ตัน ในปี ๒๕๔๓และเพิ่มเป็น ๔,๙๓๘ ตัน ในปี ๒๕๔๔ สำหรับปี ๒๕๔๕ซึ่งเป็นช่วงระยะเวลาการไต่สวนมีการนำเข้าเพิ่มสูงขึ้นถึง ๗,๕๔๔ ตัน คิดเป็นร้อยละ๘๙.๕ ของปริมาณการนำเข้าทั้งหมด๕.๑.๒ผลกระทบของการทุ่มตลาดที่มีต่อราคาของสินค้าชนิดเดียวกันในตลาดภายในประเทศการนำเข้าสินค้าทุ่มตลาดจากประเทศที่ถูกกล่าวหาได้ก่อให้เกิดการตัดราคา การกดราคา และการยับยั้งการเพิ่มราคา โดยสาธารณรัฐประชาชนจีนมีการขายตัดราคาระหว่าง๑.๔๑ ๖.๙๓ บาทต่อกิโลกรัม๕.๒ผลกระทบของการทุ่มตลาดนั้นที่มีต่ออุตสาหกรรมภายในยอดจำหน่ายอุตสาหกรรมภายในมียอดจำหน่ายเพิ่มขึ้นตั้งแต่ปี๒๕๔๒ ๒๕๔๔ แต่ในช่วงระยะเวลาการไต่สวนการทุ่มตลาด ปรากฏว่ามียอดจำหน่ายกลับลดลงกำไรอุตสาหกรรมภายในต้องประสบกับภาวะขาดทุนตลอดมาตั้งแต่ปี๒๕๔๒ ๒๕๔๕ ผลผลิตปริมาณการผลิตของอุตสาหกรรมภายในเพิ่มขึ้นอย่างต่อเนื่องตั้งแต่ปี๒๕๔๒ เนื่องจากการเพิ่มขึ้นของความต้องการใช้ในประเทศและเพื่อให้เกิดการประหยัดจากขนาดของต้นทุน (economy of scale) อย่างไรก็ตาม อัตราการเพิ่มผลผลิตของอุตสาหกรรมภายในได้ชะลอลงคือ จากอัตราร้อยละ ๔๓.๘๖ ในปี ๒๕๔๓ เหลืออัตราร้อยละ ๒๖.๓๒ ในปี ๒๕๔๔และเหลืออัตราร้อยละ ๐.๐๕ ในช่วงระยะเวลาการไต่สวนการทุ่มตลาดซึ่งอุตสาหกรรมภายในไม่สามารถเพิ่มปริมาณขายในอัตราส่วนเดียวกันกับการเพิ่มขึ้นของปริมาณการใช้ภายในประเทศได้เนื่องจากการเพิ่มขึ้นของปริมาณสินค้าทุ่มตลาดจากสาธารณรัฐประชาชนจีนในตลาดภายในประเทศส่วนแบ่งตลาดแม้ว่าอุตสาหกรรมภายในมีส่วนแบ่งตลาดเพิ่มขึ้นในปี๒๕๔๒ ๒๕๔๔ อย่างไรก็ตาม ส่วนแบ่งตลาดของอุตสาหกรรมภายในน้อยกว่าส่วนแบ่งตลาดของสาธารณรัฐประชาชนจีนและเมื่อพิจารณาส่วนแบ่งตลาดในช่วงระยะเวลาการไต่สวนการทุ่มตลาดแล้วพบว่าส่วนแบ่งตลาดของอุตสาหกรรมภายในลดลงเหลือร้อยละ ๓๓.๒๔ขณะที่ส่วนแบ่งตลาดสินค้าทุ่มตลาดจากสาธารณรัฐประชาชนจีนเพิ่มขึ้นเป็นร้อยละ ๕๙.๗๕อันบ่งบอกได้ว่าอุตสาหกรรมภายในได้สูญเสียส่วนแบ่งตลาดให้กับสาธารณรัฐประชาชนจีนความสามารถในการผลิตความสามารถในการผลิตพิจารณาจากต้นทุนการผลิตซึ่งมีแนวโน้มลดลงมาโดยตลอดตั้งแต่ปี๒๕๔๒ผลตอบแทนการลงทุนอุตสาหกรรมภายในมีผลตอบแทนการลงทุนติดลบตั้งแต่ปี๒๕๔๒ ๒๕๔๔ ในช่วงระยะเวลาการไต่สวนการทุ่มตลาดอุตสาหกรรมภายในมีผลตอบแทนการลงทุนดีขึ้นแต่ก็อยู่ในระดับที่ต่ำมากอัตราการใช้กำลังการผลิตอุตสาหกรรมภายในมีอัตราการใช้กำลังการผลิตเพิ่มขึ้นเป็นลำดับจากร้อยละ ๓๖.๐๑ ในปี ๒๕๔๒ เป็นร้อยละ ๕๑.๘๐ ร้อยละ ๖๕.๔๓ และร้อยละ ๖๘.๘๐ ในปี๒๕๔๓ ปี ๒๕๔๔ และปี ๒๕๔๕ ตามลำดับ เนื่องจากการเพิ่มขึ้นของผลผลิตผลกระทบต่อราคาสินค้าในประเทศราคาขายเฉลี่ยของอุตสาหกรรมภายในขายให้แก่ผู้ใช้ขั้นสุดท้าย(end user) ตั้งแต่ปี ๒๕๔๒ ๒๕๔๕ ปรากฏว่าลดลงมาโดยตลอดกระแสเงินสดและสภาพคล่องในปี๒๕๔๒ ๒๕๔๔ อุตสาหกรรมภายในมีกระแสเงินสดจากการดำเนินงานเพิ่มขึ้นแต่เมื่อพิจารณาสินทรัพย์หมุนเวียนเมื่อเปรียบเทียบกับหนี้สินหมุนเวียนของอุตสาหกรรมภายในแล้วพบว่ามีสัดส่วนที่ต่ำมากคือน้อยกว่า ๑ ซึ่งแสดงว่าอุตสาหกรรมภายในขาดสภาพคล่อง สินค้าคงคลังอุตสาหกรรมภายในมีสินค้าคงคลังลดลงระหว่างปี๒๕๔๒ ๒๕๔๓ ยกเว้นปี ๒๕๔๔ ที่มีปริมาณเพิ่มขึ้น ส่วนในปี ๒๕๔๕ มีปริมาณลดลงเนื่องจากอุตสาหกรรมภายในพยายามระบายสินค้าส่งออกไปจำหน่ายยังต่างประเทศการจ้างงานและค่าจ้างแรงงานการจ้างงานเพิ่มขึ้นเล็กน้อยและค่าจ้างแรงงานต่อชั่วโมงระหว่างปี ๒๕๔๒ ๒๔๔๔ มีแนวโน้มเพิ่มขึ้น แต่ในปี ๒๕๔๕กลับลดลงเนื่องจากอุตสาหกรรมภายในพยายามลดต้นทุนการผลิตและเพิ่มความสามารถในการผลิตอัตราการเจริญเติบโตเมื่อพิจารณาปริมาณการขายในประเทศและปริมาณการใช้ภายในประเทศพบว่าในปี๒๕๔๕ ปริมาณการขายในประเทศของอุตสาหกรรมภายในลดลงร้อยละ ๑.๑๑ในขณะที่ปริมาณการใช้ในประเทศเพิ่มขึ้นถึงร้อยละ ๒๑.๖๑จึงกล่าวได้ว่าอุตสาหกรรมภายในไม่มีการเจริญเติบโต ความสามารถในการเพิ่มทุนหรือการลงทุนเมื่อพิจารณางบการเงินพบว่าอุตสาหกรรมภายในมีผลขาดทุนสะสมมาโดยตลอดอันเป็นอุปสรรคในการเพิ่มทุนหรือลงทุน นอกจากนั้นเมื่อพิจารณาในส่วนผู้ถือหุ้นของงบดุลแล้วพบว่าบริษัทไม่มีการเพิ่มทุนแต่อย่างใด ทั้งนี้ เนื่องจากผลกระทบของสินค้าทุ่มตลาดจากสาธารณรัฐประชาชนจีนความสัมพันธ์ของปริมาณการนำเข้าสินค้าทุ่มตลาดกับส่วนเหลื่อมการทุ่มตลาดเมื่อพิจารณาจากส่วนเหลื่อมการทุ่มตลาดพบว่าสินค้ากรดซิทริกจากสาธารณรัฐประชาชนจีนมีการทุ่มตลาดระหว่างร้อยละ ๓๖.๐๖ ๔๕.๘๔ของราคา ซี.ไอ.เอฟ. ส่งผลให้มีปริมาณการนำเข้ากรดซิทริกจากสาธารณรัฐประชาชนจีนเป็นจำนวนมาก๕.๓การพิจารณาปัจจัยอื่น ๆ ที่ก่อให้เกิดความเสียหายต่ออุตสาหกรรมภายใน๕.๓.๑ปริมาณและราคาของสินค้านำเข้าที่มิได้ขายในราคาที่มีการทุ่มตลาดจากสถิติกรมศุลกากรจะเห็นว่าปริมาณการนำเข้ากรดซิทริกจากประเทศอื่นๆ เมื่อเทียบกับปริมาณการนำเข้าจากสาธารณรัฐประชาชนจีนปรากฏว่ามีสัดส่วนเพียงร้อยละ ๒๓.๕๐ ร้อยละ ๑๒.๘๖ ร้อยละ ๑๙.๕๕ และร้อยละ ๑๐.๕๐ ในปี๒๕๔๒ ปี ๒๕๔๓ ปี ๒๕๔๔ และปี ๒๕๔๕ ตามลำดับ๕.๓.๒ความต้องการใช้ภายในประเทศเมื่อพิจารณาปริมาณการใช้สินค้าภายในประเทศแล้วพบว่าปริมาณความต้องการใช้สินค้ากรดซิทริกภายในประเทศอย่างต่อเนื่องตั้งแต่ปี ๒๕๔๒เป็นต้นมา ดังนั้น ความเสียหายที่เกิดขึ้นจึงไม่ใช่สาเหตุจากการหดตัวของตลาดหรือการลดลงของอุปสงค์จากการพิจารณาข้างต้นสรุปได้ว่ามีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑) เนื่องจาก๑.ปริมาณนำเข้าสินค้าทุ่มตลาดจากประเทศที่ถูกกล่าวหาเพิ่มสูงขึ้นอย่างต่อเนื่องตั้งแต่ปี ๒๕๔๒ ๒๕๔๕๒.มีผลกระทบต่อราคาของอุตสาหกรรมภายในโดยมีการขายตัดราคา ทำให้อุตสาหกรรมภายในต้องลดราคาลงเพื่อแข่งขันกับสินค้าทุ่มตลาดและยังส่งผลกระทบ ในลักษณะการยับยั้งการขึ้นราคาโดยอุตสาหกรรมภายในไม่สามารถเพิ่มราคาขายให้เท่ากับจุดคุ้มทุนได้๓.ด้านผลกระทบต่อสถานะของอุตสาหกรรมภายใน สินค้าทุ่มตลาดได้เข้ามาแย่งส่วนแบ่งตลาดทำให้อุตสาหกรรมภายในมีส่วนแบ่งตลาดลดลง ประสบกับภาวะขาดทุนอย่างต่อเนื่องผลตอบแทนการลงทุนติดลบส่งผลให้ไม่สามารถระดมทุนหรือลงทุนเพิ่มได้เป็นอุปสรรคต่อการเจริญเติบโตของอุตสาหกรรมภายใน๔.มีความสัมพันธ์ระหว่างการทุ่มตลาดและความเสียหายต่ออุตสาหกรรมภายในตามมาตรา ๒๑โดยในช่วงปี ๒๕๔๒ ๒๕๔๔ และช่วงระยะเวลาการไต่สวนการทุ่มตลาด (วันที่ ๑ มกราคม ๓๑ธันวาคม ๒๕๔๕)มีการนำเข้าสินค้าทุ่มตลาดจากสาธารณรัฐประชาชนจีนในปริมาณที่เพิ่มขึ้นอย่างต่อเนื่องและมีการทุ่มตลาดระหว่างร้อยละ ๓๘.๐๖ ๔๕.๘๔ ของราคาส่งออก ซี.ไอ.เอฟ.และเมื่อพิจารณาปัจจัยอื่น ๆ ที่อาจก่อให้เกิดความเสียหายต่ออุตสาหกรรมภายในได้แก่ ปริมาณและราคาสินค้านำเข้าจากประเทศอื่น ๆ ที่ไม่ได้ขายในราคาทุ่มตลาดและความต้องการใช้ภายในประเทศแล้วพบว่ามิใช่ปัจจัยที่ก่อให้เกิดความเสียหายต่ออุตสาหกรรมภายในในเวลาเดียวกัน ดังนั้น สรุปได้ว่าความเสียหายที่เกิดแก่อุตสาหกรรมภายในเกิดจากการนำเข้าสินค้าทุ่มตลาดจากสาธารณรัฐประชาชนจีน๖.ผลวินิจฉัยของคณะกรรมการคณะกรรมการได้พิจารณาข้อมูลและพยานหลักฐานที่ได้รับจากการไต่สวนการทุ่มตลาดและความเสียหายข้างต้นแล้วมีผลวินิจฉัยขั้นต้นว่าการนำเข้าสินค้ากรดซิทริกที่มีแหล่งกำเนิดจากสาธารณรัฐประชาชนจีนมีการทุ่มตลาดและมีความเสียหายอย่างสำคัญที่เกิดแก่อุตสาหกรรมภายในตามมาตรา ๑๙ (๑)อันมีความจำเป็นต้องป้องกันความเสียหายแก่อุตสาหกรรมภายในจึงกำหนดให้ใช้มาตรการชั่วคราวโดยเรียกเก็บอากรชั่วคราวหรือหลักประกันการชำระอากรชั่วคราวเป็นกำหนดเวลาสี่เดือนในอัตราเท่ากับส่วนเหลื่อมการทุ่มตลาดขั้นต้นที่พบสำหรับการนำเข้าสินค้ากรดซิทริกที่มีแหล่งกำเนิดจากสาธารณรัฐประชาชนจีนซึ่งผลิตจาก- RZBC CO., LTD. และ SHANGDONG NINGMENG BIOCHEMISTRY CO., LTD.ให้เรียกเก็บในอัตราร้อยละ ๓๘.๐๖ ของราคา ซี.ไอ.เอฟ.-รายอื่น ให้เรียกเก็บในอัตราร้อยละ ๔๕.๘๔ ของราคา ซี.ไอ.เอฟ.หลักเกณฑ์และวิธีการยื่นคำขอข้อเท็จจริงที่ใช้ในการกำหนดมาตรการชั่วคราวรวมทั้งการยื่นแสดงความคิดเห็นเป็นไปตามประกาศกระทรวงพาณิชย์ เรื่องการตอบโต้การทุ่มตลาดและการอุดหนุน (ฉบับที่ ๔) พ.ศ. ๒๕๔๓ ลงวันที่ ๓๐ มิถุนายนพ.ศ. ๒๕๔๓ประกาศ ณ วันที่ ๑๑กันยายน พ.ศ. ๒๕๔๖นายราเชนทร์ พจนสุนทรอธิบดีกรมการค้าต่างประเทศจุฑามาศ/จัดทำ๒๘ พฤษภาคม ๒๕๕๙[๑] ราชกิจจานุเบกษาเล่ม ๑๒๐/ตอนพิเศษ ๑๐๗ ง/หน้า ๕๔/๑๕ กันยายน ๒๕๔๖